
Laste arvu suurendamine 

koolieelse lasteasutuse Väikevend sõime- ja liitrühmades

1. Asjaolud ja menetluse käik.

Koolieelne lasteasutus Väikevend on Narva linna munitsipaalõppeasutus kokku 4 rühmaga - 1 sõimerühm, 2 liitrühma ja 1 tasandusrühm kõnehäiretega lastele. Sõimerühmas käivad ühe- kuni kolmeaastased lapsed, liitrühmades käivad kolme- kuni seitsmeaastased lapsed. Lapsed elavad lasteaia piirkonnas, tasandusrühm teenindab Narva lapsi. Koolieelse lasteasutuse Väikevend rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda 27.10.2008 saabus koolieelse lasteasutuse Väikevend juhataja 23.10.2008 taotlus nr 3-1/41 palvega lubada laste arvu suurendamist kuni 16 last sõimerühmas ja kuni 20 last liitrühmades. Laste arvu suurendamine on heakskiidetud 14.10.2008.a hoolekogu istungil (hoolekogu 14.10.2008 protokoll nr 1). 

2. Õiguslikud alused.

Vastavalt Koolieelse lasteasutuse seaduse § 7 lõike 1 punktidele 1 ja 3 on rühma registreeritud laste arv lasteasutuse sõimerühmas kuni 14 last ja liiträhmas kuni 18 last. Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas ja liitrühmas kuni kahe lapse võrra.

3. Otsus.

3.1 Suurendada laste arvu koolieelse lasteasutuse Väikevend sõimerühmades (1.-3.a lapsed) kuni 16 last.

3.2 Suurendada laste arvu koolieelse lasteasutuse Väikevend liitrühmades (3.-5.a ja 5.-7.a lapsed) kuni 20 last.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega  sätestatud korras.

